cyanic-selkie/wikianc huggingface dataset:
Berry Johnston
Johnston voitti vuoden 1986 World Series of Pokerin pääturnauksen ja oli kolmas vuonna 1982 sekä viides vuonna 1990. Hänellä on enemmän (kymmenen) rahasijoja WSOP:n pääturnauksessa kuin kellään muulla. Kaikkiaan Johnston on voittanut viisi WSOP-ranneketta, ollut finaalipöydässä 28 kertaa ja rahoilla 53 kertaa.
Johnston valittiin Poker Hall of Fameen vuonna 2003. Kesäkuussa 2009 hänen pokeriuransa turnausansiot ylittivät 3,3 miljoonaa dollaria.
Edison (elokuva)
Edison (tunnettu Yhdysvalloissa nimellä Edison Force) on vuonna 2005 ensi-iltansa ohjaama yhdysvaltalainen toimintatrilleri, jonka on käsikirjoittanut ja ohjannut David J. Burke. Elokuvan pääosissa esiintyvät LL Cool J, Justin Timberlake, Morgan Freeman ja Kevin Spacey. Elokuva kertoo Pollack-nimisestä toimittajasta, joka lehtijuttua tehdessään pääsee selville poliisin kytköksistä epärehelliseen toimintaan. Juttu paisuu ja Pollack ajautuu itse tapahtumien keskipisteeseen.
Elokuvan menestys ja tuotto jäivät kauas odotetusta. 25 miljoonan dollarin budjetin elokuva keräsi tuottoja vain reilut neljä miljoonaa dollaria. Keväälle 2005 suunniteltu teatterilevitys peruttiin useimmissa maissa Toronton elokuvajuhlilla saadun huonon vastaanoton jälkeen, ja elokuva julkaistiin suoraan DVD:llä kesällä 2005.
Sääasema
thumb|250px|Osa [[Rauman Kylmäpihlajan automaattista sääasemaa. Kuvan vasemmassa laidassa on näkyvyysmittari, sen vieressä sijaitseva valkoinen mittalaite on ceilometri ja kuvan oikeassa laidassa on lämpötila-anturin säteilysuoja.]] thumb|250px|Teknikko huoltamassa automaattista sääasemaa, joita käytetään esimerkiksi lentoasemilla ja maanteillä
Sääasema on asema tai laitteisto, jonka eri osilla mitataan sääsuureita.
Sääasemissa on yleensä seuraavia mittalaitteita:
Marcus Aemilius Lepidus (kuoli 39 jaa.)
Marcus Aemilius Lepidus oli roomalainen, joka oli naimisissa keisari Caligulan siskon Julia Drusillan kanssa. Hän kuului merkittävään Lepidusten sukuun ja hänen isänsä oli vuoden 6 konsuli Marcus Aemilius Lepidus. Caligulan kerrotaan eräässä vaiheessa luvanneen tehdä Lepiduksesta seuraajansa. Selvisi kuitenkin että Lepidus oli sekaantunut Lentuluksen alulle panemaan salajuoneen, jonka tavoite oli murhata Caligula ja tehdä Lepiduksesta keisari. Caligula antoi tämän jälkeen teloittaa Lepiduksen.
Lauri Vahtre
Lauri Vahtre (s. 22. maaliskuuta 1960 Tartto, Viro, Neuvostoliitto) on virolainen poliitikko, historiantutkija, kirjailija ja kääntäjä.
Vahtre on Isänmaa-puolueen jäsen. Hän on kuulunut Viron parlamenttiin Riigikoguun vuosina 1992–2003 ja 2007–2011. Hän oli Tallinnan kaupunginvaltuutettu 1992–1996.
Vahtre syntyi Tartossa aikana jolloin Viro kuului Neuvostoliittoon. Hän valmistui ylioppilaaksi vuonna 1978 jonka jälkeen hän opiskeli historiaa Tarton yliopistossa. Hän on työskennellyt historiantutkijana muun muassa Viron ulkoilmamuseossa sekä kirjoittanut useita historian oppikirjoja. Suomeksi häneltä on käännetty vuonna 2010 julkaistu Absurdin suurvalta jossa hän kertoo ironisesti omakohtaisista kokemuksista Neuvostoliiton aikana.
Vahtre oli toinen käsikirjoittaja 12-osaisessa televisiosarjassa Viro – Tuulten pieksämä maa joka esitettiin myös Suomessa TV1-kanavalla vuonna 2018.
Vahtre on naimisissa ja hänellä on kaksi poikaa. Lauri Vahtren isä oli historiantutkija Sulev Vahtre.
Petri Niukkanen
Petri Niukkanen (s. 8. elokuuta 1960 Tampere) on entinen suomalainen jääkiekkoilija, joka nykyisin toimii jääkiekkovalmentajana. Pelipaikaltaan Niukkanen oli hyökkääjä.
Pelaajana Niukkanen edusti Tapparaa (1979–1986), Turun Palloseuraa (1989–1991) ja TuToa (1986–1989, 1990–1994) voittaen viisi SM-kultaa ja yhden SM-hopean. Niukkanen on myös voittanut Nuorten EM-kultaa 1978 sekä pelannut yhden A-maaottelun.
Niukkanen aloitti SM-liigassa Tapparan riveissä kaudella 1979–1980. Aktiiviuransa Niukkanen lopetti TuTon paidassa jääkiekon ykkösdivisioonassa kauteen 1993–1994, TuTon noustua kauden päätteeksi SM-liigaan. Valmennusuransa Niukkanen aloitti vuonna 1995.
Eduntasoitus
Eduntasoitus, joka tunnetaan myös nimellä rikastumiskielto, on vahingonkorvauksen suuruuden määrittämiseen liittyvä toimenpide, jossa vahingon määrästä vähennetään korvauksen saajalle vahingosta koitunut hyöty tai vahingolta säästyneen omaisuuden arvo. Eduntasoitus on latinaksi compensatio lucri cum damno, joka on myös eräs toimenpiteestä käytetty nimitys.
Jarmo Valtonen
thumb|250px|Jarmo Valtonen vuonna 2007. Jarmo Valtonen (s. 11. heinäkuuta 1981 Espoo) on suomalainen pikaluistelija. Valtonen on ollut pitkäaikainen maajoukkueluistelija, ja hän pitää hallussaan 5 000 ja 10 000 metrin Suomen ennätyksiä. Hänen paras arvokisasijoituksensa on vuoden 2007 EM-kilpailuista, joissa hän sijoittui 15:nneksi.
Eduntasoitus
Tarkoitus
Vahingonkorvauksen saamisen ei tulisi johtaa liialliseen hyvitykseen niin, että vahingonkärsijä olisi korvauksen jälkeen paremmassa asemassa kuin ennen vahinkotapahtumaa. Korvaus ei toisin sanoen saa muodostua todellista vahinkoa suuremmaksi. Useimmiten eduntasoituksen käyttö liittyy siihen, että vahinkotapahtuman jälkeiset korjaus- ja kunnostustoimenpiteet on tehty vahinkoa edeltävän laatutason ylittävällä tavalla tai muualta saadut korvaukset, kuten vakuutuskorvaukset, ovat jo turvanneet vahingonkärsijälle osittaisen hyvityksen. Esimerkiksi vahingoittuneella esineellä voi olla määriteltävissä oleva arvo (käyttöarvo, myyntiarvo tai tuottoarvo), joka voidaan vähentää esineen jälleenhankintakustannuksista, jos esinettä ei saada korjattua ennalleen ja on hankittava uusi esine vahingoittuneen tilalle.
Soveltaminen
Vahingon kärsinyt saattaa vahingonkorvauksen ohella saada muuta korvausta, joka tyypillisesti on vakuutuskorvaus. Eri korvaukset pyritään yhteensovittamaan niin, ettei niiden summa ylitä korvattavan vahingon määrää. Toisin sanoen rikastumiskiellosta seuraa, että vahingonkärsijä menettää mahdollisuutensa vaatia vahingonkorvausta vahingonaiheuttajalta siltä osin kuin korvaus on saatu vakuutuksesta. Rikastumiskiellon vuoksi vahingonkorvausvelvollisuus rajoittuu koskemaan esimerkiksi vain vakuutuksen omavastuuosuuden määrää. Rikastumiskielto koskee kuitenkin vain vahinkovakuutuksia, joten henkivakuutusten yhteydessä vahingonkärsijä voi saada korvausta sekä vakuutuksenantajalta että vahingonkorvausvelvolliselta.
Eduntasoitusta käytetään myös korvattaessa viranomaisen päätöksen aiheuttamia vahinkoja. Esimerkiksi lunastuskorvaus on eräs tällaisen pakkotoimikorvauksen laji.
Vahingonkorvausvaatimus saattaa olla ennenaikainen, jos eduntasoituksen vaikutusta ei vielä kyetä ottamaan huomioon.
Esimerkki
Vahingonkorvausta työansion menetyksestä määrättäessä otettiin vähennyksenä huomioon työntekijälle työllisyyslain nojalla maksettu työttömyyskorvaus.
Tapauksessa työnantaja, joka oli laittomasti irtisanonut useita työntekijöitä, tuomittiin maksamaan irtisanotuille työntekijöille vahingonkorvausta työansion menetyksestä. Kun työntekijät olivat saaneet työttömyysajaltaan työttömyyskorvausta, tämä korvauksen määrä vähennettiin työnantajan maksamasta vahingonkorvauksesta. Ilman tätä eduntasoitusta työntekijät olisivat saaneet enemmän rahaa työttömyysajaltaan kuin jos olisivat edelleen olleet työsuhteessa ja saaneet normaalia palkkaa. Tällä tavalla työntekijät eivät rikastumiskiellon takia hyötyneet irtisanomisista verrattuna esimerkiksi työnantajan palveluksessa jatkaneisiin.
Bolckow, Vaughan
Bolckow, Vaughan & Co., Ltd oli englantilainen raudantuottaja ja kaivosyhtiö. Yritys perustettiin vuonna 1864. Yritys sai alkunsa vuonna 1840 kahden miehen, Henry Bolckowin ja John Vaughanin yhtiökumppanuudesta. Yrityksen ansiosta oli Middlesbroughin dramaattinen kasvu ja hiilen ja raudan tuotannon kehittyminen koillis-Englannissa 1800-luvulla. Bolckowilla ja Vaughanilla oli erittäin läheinen johtamistapa, joka päättyi vasta Vaughanin kuolemaan.
thumb|left|Vuonna 1884 pystytetty monumentti John Vaughanille Middlesbroughissa.
Roštšino (Novgorodin alue)
Roštšino on maalaiskunta ja sen keskustaajama Novgorodin alueen Valdain piirissä Venäjällä. Se sijaitsee Valdai- ja Užinjärvien välisellä kannaksella 15 kilometriä Valdaista koilliseen. Taajamassa on vajaat 800 ja kunnassa 1 300 asukasta (vuonna 2011).
Keskustaajaman lisäksi kuntaan kuuluu 17 kylää: Bainevo, Borisovo, Dolgije Borody, Gorka, Jaštšerovo, Jedno, Kljutši, Neljuška, Novaja, Novotroitsy, Plotitšno, Stanki, Šuja, Terehovo, Usadje, Užin ja Zakidovo. Roštšinon taajaman ohella suurempia asutuskeskuksia ovat reilun 300 asukkaan Šuja ja sadan asukkaan Dolgije Borody. Šujan kunta liitettiin Roštšinoon vuonna 2010.
Seudulla on aikaisemmin ollut 1600-luvulla syntynyttä karjalaisasutusta. Karjalaa puhuttiin vielä 1900-luvun alussa ainakin Borisovon ja Novajan kylissä. Peter von Köppenin 1800-luvun puolivälissä laatima Luoteis-Venäjän etnografinen kartta mainitsee karjalaisina myös Jednon ja Šujan kylät.
Seudulla on lukuisia muinaisia asuin- ja hautapaikkoja. Rakennusmuistomerkkeihin kuuluvat Iverskin luostari Valdaijärven saarella sekä Novotroitsyn ja Užinin kirkot.
Madeleine Carroll
pienois|pysty|Madeleine Carroll 1939. Madeleine Carroll oli englantilainen elo­kuva­näyttelijä. Hän oli ensimmäinen brittiläinen nais­näyttelijä, josta tuli tähti Holly­woodissa. Hänet muistetaan ennen kaikkea Hitch­cockin 39 askeleesta (1935) ja yhdys­valtalaisista elo­kuvista Zendan vanki (1937) ja Vakoilijoitten verkossa (1942). Hänen sisarensa kuoli toisessa maailman­sodassa ja sen jälkeen Carroll lopetti elo­kuva­uransa ja keskittyi hyvän­tekeväisyys­toimintaan sodan aikana ja sen jälkeen. Carrollille myönnettiin hänen ansioistaan Ranskan Kunnia­legioonan kunnia­merkki.
Luettelo Burundin kunnista
thumb|right|350px|Burundin kunnat
Tämä on luettelo Burundin kunnista. Burundin provinssit jaetaan 117 kuntaan, jotka taas jaetaan 2 638 kukkulaan.
Geokätköily
pienoiskuva|pysty|Geokätkö pienoiskuva|Mikrokokoinen geokätkö Geokätköily on ulkoiluharrastus, jossa etsitään ja piilotetaan geokätköiksi (engl. geocache tai cache) kutsuttuja rasioita. Kätköjä etsitään GPS-satelliittipaikannuksen avulla, mutta laitteen käyttö ei ole välttämätöntä. Laite voi olla erillinen GPS-laite tai tavallinen älypuhelin.
Geokätkön koordinaatit ja muut tarpeelliset tiedot kätkön löytämiseksi ilmoitetaan kätkökuvauksessa, joka julkaistaan jollain harrastuksen liittyvällä Internet-sivustolla. Joidenkin kätköjen koordinaatit voidaan joutua saamaan tietyn tehtävän avulla. Tyypillinen kätkö koostuu vedenpitävästä rasiasta tai purkista, lyijykynästä, ja lokikirjasta, johon kätkön löytäjät voivat lisätä nimensä tai nimimerkkinsä sekä käyntipäivän.
Geokätköily (ks. immateriaalioikeudet) ei ole virallisesti kenenkään omistuksessa, eikä täten myöskään virallisia sääntöjä harrastukseen ole. Kuitenkin Groundspeak Inc:n omistamasta geocaching.com-sivustosta on tullut alan suosituin sivusto yli 6 miljoonalla rekisteröityneellä tilillä ja 2,65 miljoonalla aktiivisella kätköllä (kesäkuu 2015 ).
Geokätkö
Kullakin geokätköllä on Internetissä oma kätkökuvauksensa, joka voi varsinaisten ohjeiden lisäksi sisältää myös taustatietoa kätkön sijaintipaikasta tai lisävihjeitä helpottamaan kätkön etsimistä. Kätkön koordinaatit voidaan joko antaa suoraan (peruskätkö) tai jonkin arvoituksen tai tehtävän ratkaisuna (multikätkö, mysteerikätkö, wherigokätkö). Geocaching.com-sivustolla koordinaattien näkeminen edellyttää rekisteröitymistä sivustolle.
Tyypillinen kätkö on vesitiivis muovirasia. Vähimmillään se yleensä sisältää geokätkötiedotteen, jossa kerrotaan lyhyesti harrastuksesta, ja lokikirjan tai -liuskan, johon kätköllä käynnit merkataan. Usein kätkörasioissa on kuitenkin myös kynä, jolla kävijät voivat kirjoittaa merkintänsä lokikirjaan tai -liuskaan. Aivan pienimmistä kätkörasioista kynä usein puuttuu; tällöin kuvauksessa yleensä kerrotaan oman kynän tarpeesta. Kätkörasioita on piilotettu moniin erilaisiin paikkoihin ja niissä usein vain harrastajien kekseliäisyys on rajana. Kätkörasia voi sisältää myös joitakin vaihtotavaroita sekä kätköstä toiseen matkaavia niin kutsuttuja reissaajia, jotka voivat olla travel bugeja (TB) tai geokolikoita (GC). Travel bugeilla ja geokolikoilla on yksilöllinen tunnus, jonka avulla niiden etenemistä voi seurata verkossa. Niille on usein määritelty myös jokin tavoite, esimerkiksi tiettyyn maahan pääseminen.
pienoiskuva|Geokätkön ”lokiin” kirjataan käynti, samoin verkkopalveluun. Tuplavarmistus takaa löytöjen oikeellisuuden. Geokätköjen tulee olla yleisellä alueella, jolla voi jokainen vapaasti liikkua tai yksityisalueella, mikäli kätkölle ja alueella liikkumiseen on hankittu maanomistajan lupa. Kätköjä ei saa piilottaa luvatta yksityisalueille tai luonnonsuojelualueille siten, että niistä aiheutuu vahinkoa ympäröivälle luonnolle, tai ilmoittamatta paikalliselle Metsähallituksen luontopalvelualueelle. Suomessa kätkön tulee olla haettavissa rikkomatta Suomen lakia. Varsinaiset kätkörasiat ja sellaiset multikätköjen välipisteet, missä on jokin etsittävä rasia, laatta tai muu kätkön omistajan paikkaan viemä asia, eivät saisi Geocaching.com:in sääntöjen mukaan olla 0,1 mailia eli noin 161 metriä lähempänä toisien geokätköjen välipisteistä tai kätkörasioista.
Joidenkin geokätköjen etsiminen saattaa vaatia erikoisvarusteita ja -taitoja, kuten kiipeilyvarusteita, venettä, sukellusvarusteita, tikkaita, erätaitoja tai esimerkiksi ultraviolettilampun käyttämistä.
FTF (engl. first to find) tarkoittaa sitä, että löytää kätkön ensimmäisenä, jolloin geokätköilijä yleensä kirjoittaa kätkön ja verkkopalvelun lokiin FTF.
Historia
pienoiskuva|Geokätköilyssä käytettyjä [[GPS|GPS-vastaanottimia ryhmäkuvassa]] pienoiskuva|Geokätköstä toiseen matkaava travel bug, jota nimitetään myös ”reissaajaksi”.
Geokätköily on sukua lodjaukselle, joka alkoi jo 1850-luvulla Britanniassa. Lodjauksessa arvostetaan lodjun paikan päättelemiseen tarvittavia hyvinkin arvoituksellisia ja ratkaisijalta monenlaista tietoa vaativia vihjeitä enemmän kuin geokätköilyssä.
Geokätköily harrastuksena tuli mahdolliseksi, kun Yhdysvaltain puolustusministeriö poisti GPS-signaalilta siviilihäirinnän 1. toukokuuta 2000. Ensimmäisen dokumentoidun GPS:n avulla sijoitetun kätkön piilotti Dave Ulmer kaksi päivää myöhemmin, 3. toukokuuta. Sijainti ilmoitettiin Usenetin uutisryhmässä sci.geo.satellite-nav, ja 6. toukokuuta 2000 mennessä kätkö oli löydetty jo kaksi kertaa. Tämä maailman ensimmäinen geokätkö ei ole enää toiminnassa. Harrastus on kasvanut nopeasti ja saavuttanut suosiota ympäri maailmaa.
Suomen ensimmäisen geokätkön piilotti Keravalle Kalle Reunanen 30. syyskuuta 2000. Kätkön nimi oli Sun Gear (kätkökoodi GC72) ja se oli 92. Geocaching.com-sivustolla julkaistu geokätkö. Marraskuussa 2021 kätkö on yhä toiminnassa, mikä tekee siitä Suomen vanhimman geokätkön.
Ali Abdalla
thumb|Ali Abdalla (oikealla) Ali Abdalla (s. 2. marraskuuta 1982 Mariti ) on eritrealainen kestävyysjuoksija.
Geokätköily
Historia
Ensimmäisen geokätköjä listanneen sivuston julkaisi Mike Teague 8. toukokuuta 2000. 2. syyskuuta 2000 Jeremy Irish lähetti gpsstash-postituslistalle ilmoituksen, että oli rekisteröinyt domain-nimen geocaching.com ja pystyttänyt oman sivustonsa. Hän kopioi Mike Teaguen kätkötiedot omalle sivustolleen. 7. syyskuuta Teague ilmoitti, että Irish ottaisi vastuun kätkölistauksesta.
Ali Abdalla
Vuonna 2001 Adballa oli Afrikan nuorten mestaruuskilpailuissa pronssilla 10 000 metrin juoksussa. Maastojuoksun MM-kisoissa hän on ollut parhaimmillaan kahdeksas pitkällä matkalla Fukuokassa huhtikuussa 2006. Eritrean joukkue voitti samassa kisassa hopeaa.
Osakan MM-kisoissa vuonna 2007 Abdalla sijoittui 5 000 metrin juoksussa kymmenenneksi. Hän oli samalla matkalla myös mukana Pekingin olympialaisissa vuonna 2008, mutta ei selviytynyt loppukilpailuun.
Geokätköily
Geocaching.com
pienoiskuva|Kätkörasia, jossa näkyy geocaching.comin logo.
Jesse Welling
Jesse Welling (s. 20. huhtikuuta 1977 Helsinki) on suomalainen entinen jääkiekkoilija ja jääkiekon SM-liigajoukkue Pelicansin apuvalmentaja. Hän on toiminut aiemmin JYPin apuvalmentajana ja joukkueenjohtajana, Rauman Lukon apuvalmentajana kausina 2012–2019 ja Kiekko-Vantaan päävalmentajana kaudella 2019–2020. Welling on kotoisin Espoon Tapiolasta.
Geokätköily
Geocaching.com
Suurin sivusto on Geocaching.com, jonka omistaa Groundspeak Inc. Sivustolla on jäseniä ympäri maailman, ja sen listoilla on yli 2,65 miljoonaa kätköä yli 200 maassa. Jokaisen kätkön tarkastaa ennen julkaisua alueellinen kätkötarkastaja. Ilmainen jäsenyys antaa pääsyn suurimpaan osaan kätköjen tiedoista; maksullinen premium-jäsenyys sisältää edistyneempiä hakutoimintoja sekä vain premium-käyttäjille tarkoitettuja kätköjä.
Jesse Welling
Jääkiekkouransa Welling aloitti Helsingin Jokereissa, mutta pelasi kasvattajaseurassaan SM-liigassa vain yhden runkosarjaottelun. Welling pelasi aktiiviurallaan SM-liigassa myös Espoon Bluesissa, Tampereen Ilveksessä, Lappeenrannan SaiPassa, Jyväskylän JYPissä sekä Lahden Pelicansissa.
Geokätköily
Geocaching.com
Sivusto ei enää listaa kätköjä, joihin ei liity fyysistä rasiaa, ei myöskään virtuaalisia tai webcam-kätköjä lukuun ottamatta vuosien 2017 ja 2019 tempauksia, jolloin geocaching.com antoi 4000:lle hyvämaineiselle kätköilijälle oikeuden piilottaa virtuaalikätkö. Vanhat tämän tyyppiset kätköt ovat kuitenkin vielä käytössä. Maisemakätköt ovat poikkeus tähän sääntöön. Groundspeak loi uuden waymarking-sivuston, jolle muut ei-fyysiset kätköt kuuluvat.
Jesse Welling
Niin ikään SM-liigassa pelannut Semir Ben-Amor on Wellingin velipuoli.
Geokätköily
Geocaching.com
Groundspeak sallii myös Maan ulkopuoliset kätköt, esimerkiksi Kuussa tai Marsissa, vaikkakin koordinaatit ovat tällä hetkellä Maahan sidottuja. Tämän takia International Space Stationilla sijaitseva kätkö, GC1BE91, käyttää sijaintinaan Venäjän laukaisualustaa.
Ali Abdalla
Ennätykset
Lähde:
Geokätköily
Geocaching.com
Geocaching.comia on kritisoitu sen asenteesta mobiilisovellusten kehittäjiä kohtaan, ja luvatun avoimen API:n julkaisun jatkuvasta viivästyttämisestä. Hiljattain on tapahtunut edistystä sivuston mainostaessa sovelluksia jotka on merkitty Geocaching Live Enabled -tunnuksella, ja listatessa yli tusinan sovelluksia (sekä mobiili- että selain/työpöytäpohjaisia) jotka käyttävät uutta julkistettua rajapintaa. pienoiskuva|pysty|Geokätköilysovellus c:geo puhelimessa, kartalla näkyy oma sijainti ja muutama erityyppinen kätkö.
Geocache.fi
Geocache.fi on suomalainen sivusto, joka listaa geocaching.comin kätköjä. Sivuston käyttäminen vaatii käyttäjätunnukset molemmille sivustoille. Sivustolta voi ostaa sekä saldoa että premiumjäsenyyden.
Muut sivustot
Monissa maissa on alueellisia geokätköilysivustoja, mutta useimmat niistä listaavat vain kätköjä kolmelta pääsivustolta. Monet niistä hyväksyvät myös omia kätköjä, mutta niiden listaukset ovat usein vähemmän käytettyjä kuin kansainvälisten sivustojen.
Venäläisvuori
Perimätietoa
Perimätiedon mukaan vuonna 1808 Suomen sodan aikana on haudattu Porrassuolle 4–5 venäläissotilasta, suon laidalta kaadetun männyn kannossa kerrotaan olleen 4–5 ortodoksiristiä. Myöhemmin 1950-luvulla paikalla ojaa kaivanut muutti ojan suuntaa kannossa olleiden ristien takia. Venäläisotilaiden kuolinsyytä ei tiedetä varmuudella. Erään tiedon mukaan venäläissotilaat olivat ryöstelleet paikallisissa taloissa ja ahdistelleet naisia ja tämän jälkeen paikalliset isännät olivat surmanneet sotilaat ja upottaneet suohon. Toisen version mukaan omat olisivat teloittaneet heidät sotilaskarkureina.
Geokätköily
Geokätköily älypuhelimella
Useimmilla älypuhelimilla voi myös etsiä geokätköjä, koska niissä on tarvittava GPS-vastaanotin. Android- ja iOS-laitteisiin on saatavilla Groundspeakin ja muiden julkaisemia kätköilyohjelmia.
Venäläisvuori
Venäläisvuoren luonto
Venäläisvuori on Pirkanmaan korkein vuori 233 metriä merenpinnan yläpuolella. Venäläisvuoren alueen metsät ovat tyypillisesti kuivahkoa kangasmetsää, metsäkasvillisuudeltaan alue kuuluu eteläboreaaliseen vyöhykkeeseen. Alue kuuluu Sisä-Suomen keidassuoalueeseen, maisemarakenteeltaan kaakkoisen järvialueen ja koillisen vuorimaan rajoille, luonnonmaantieteellisesti Järvi-Suomeen. Alueen eläimistönä tyypillinen havumetsävyöhykkeen lajisto, lintu ja nisäkäslajisto on runsas, alueen alkuperäisasukkeja ovat hirvi ja ilves, myös karhuja ja susia on tavattu. Alueelle siirrtyistä eläinlajeista ovat levinneet valkohäntäpeura ja metsäkauris. Pienempää alkuperäislajistoa ovat muun muassa kettu, näätä, mäyrä, metsäjänis, kärppä, orava, metsähiiri, metsämyyrä sekä päästäiset. Myös liito-oravahavaintoja on tehty. Muualta levinneitä lajeja ovat muun muassa rusakko, kenttämyyrä ja maamyyrä, turkistarhoista levinneitä karkulaisia ovat supikoira ja villiminkit. Yleisimmät lintulajit ovat teeri, peippo, pajulintu, metsäkirvinen, lehtokurppa, rastaat, tiaiset ja lokit, harvinaisempia lajeja ovat metso, pohjantikka ja töyhtötiainen, isommista lajeista muun muassa kurki, laulujoutsen, kalasääksi, haukka ja huuhkaja. Yleisimpiä kalalajeja ovat ahven, muikku, kuha, hauki, lahna, made ja särkikalat.
Juupavaaran talviurheilukeskus
Venäläisvuorella sijaitsee Juupavaaran talviurheilukeskus mökkeineen ja ravintoloineen. Laskettelurinteen suurin korkeusero on 122 metriä ja pisin rinne on 950 metriä pitkä. Itse laskettelurinne on nykyisin suljettu eikä hissit ole käytössä. Alueella on myös hiihtolatuja, pulkkamäki sekä moottorikelkkareittejä.
Canterburyn vanha synagoga
Nykyisen rakennuksen on suunnitellut arkkitehti Hezekiah Marshall ja se valmistui vuonna 1848.
Randy Ladouceur
Randy Ladouceur (s. 30. kesäkuuta 1960 Brockwille, Ontario, Kanada) on kanadalainen entinen jääkiekkoilija.
Ladouceur on pelannut urallaan puolustajana Detroit Red Wingsissä, Hartford Whalersissa ja Mighty Ducks of Anaheimissa. Hän pelasi runkosarjassa yhteensä 930 ottelua ja teki niissä 30 maalia ja yhteensä 156 pistettä. Jäähyminuutteja hän keräsi 1322. Pudotuspeleissä hän pelasi 40 peliä, joissa teki 13 pistettä (5+8). Ladouceur toimi Hartford Whalersin kapteenina vuosina 1990-1992 sekä Mighty Ducks of Anaheimissa uransa kahtena viimeisenä kautena 1994–1996.
Valmentajana Ladouceur on pelannut päävalmentajana OHL-joukkue Oshawa Generalsissa. Apulaisvalmentajana hän on toiminut NHL:ssä Hartford Whalersissa, Carolina Hurricanesissa, Toronto Maple Leafsissa sekä Montreal Canadiensissa. Nykyisin hän on AHL-seura Lake Erie Monstersin apulaisvalmentaja. Kyseiseen tehtävään hänet nimettiin 31. heinäkuuta 2013.
British Academy Film Awards 2010
<div style="float: right; font-size: smaller; background-color:#E6E6FA; padding: 12px; margin-left: 5em; margin-bottom: 2em; width: 180px" align="center"> British Academy Film Awards 2010 21. helmikuuta 2010 Paras elokuva: The Hurt Locker
Paras brittielokuva: Fish Tank
Eniten palkintoja: The Hurt Locker (6)
Eniten ehdokkuuksia: The Hurt Locker (8) An Education (8) British Academy Film Awards 2010 oli järjestyksessään 63. Bafta-palkintogaala, jossa jaettiin palkintoja vuoden 2009 elokuville. Gaala järjestettiin 21. helmikuuta 2010.
Ángel de Saavedra de Rivas
Ángel Pérez de Saavedra, Rivasin herttua (10. maaliskuuta 1791 Córdoba – 22. kesäkuuta 1865 Madrid) oli espanjalainen runoilija, prosaisti ja poliitikko. Hänen tunnetuin teoksensa on näytelmä Don Álvaro, o la fuerza del sino.
Saavedra toimi parlamentin jäsenenä vuosien 1820–1823 liberaalin hallinnon aikana. Itsevaltiuden palauttamisen jälkeen hänet tuomittiin vuonna 1823 kuolemaan mielipiteidensä vuoksi, mutta hän pakeni maasta ja asui sen jälkeen muun muassa Lontoossa, Italiassa, Maltalla ja Ranskassa. Hän palasi Espanjaan vuoden 1833 yleisen armahduksen jälkeen ja peri myöhemmin Rivasin herttuan arvon. Rivas nimitettiin vuonna 1836 sisäministeriksi Francisco de Istúrizin hallitukseen. Hän kääntyi nyt mielipiteiltään konservatiiviksi ja joutui seuraavan vuonna taas poistumaan joksikin aikaa maasta mutta palasi vuonna 1838. Myöhemmin hän oli Espanjan lähettiläänä Napolissa vuosina 1843–1848 ja lyhyen aikaa Pariisissa vuonna 1854. Hän oli heinäkuussa 1854 yhden päivän ajan myös pääministerinä.
Maanpaossa asuessaan Rivas kirjoitti romanttiset runoteokset El moro expósito (1834) ja Romances históricos (1841). Hänen merkittävimmäksi teoksekseen muodostui kuitenkin näytelmä Don Álvaro, o la fuerza del sino, jonka ensi-illan hän ohjasi itse maaliskuussa 1835. Giuseppe Verdi käytti sitä myöhemmin pohjana oopperalleen Kohtalon voima (La forza del destino).
Isak
Isak on heprealaisperäinen miehen etunimi. Nimen heprealainen alkumuoto on Jitzhak (חָק), joka merkitsee "hän nauraa". Raamatussa Iisak on yksi Israelin patriarkoista, Abrahamin poika, Eesaun ja Jaakobin isä. Nimen eri muotoja eri kielissä ovat myös englantilainen Isaac, saksalainen Isaak ja ruotsalainen Isak. Suomessa nimi esiintyy muodossa Iisak tai Iisakki. Samaa alkuperää ovat myös suomalaiset nimet Iikka ja Iiro.
Vuoden 2019 loppuun mennessä nimi Iisak on Suomessa annettu Digi- ja väestötietoviraston tietojen mukaan 2381 ja Isak noin 2530 henkilölle. Isakin nimipäivä on suomenruotsalaisen kalenterin mukaan 19. joulukuuta, joka suomenkielisen kalenterin mukaan on muun muassa Iisakin nimipäivä.
Talventörröttäjä
thumb|Talventörröttäjiä pellonlaidalla hangessa. thumb|[[Pulmunen|Pulmusia ruokailemassa talventörröttäjien siemenillä.]] thumb|[[Järviruokoa tammikuussa Turun Ruissalossa.]] thumb|upright|[[Seittitakiainen]]
Talventörröttäjät eli ruohovartiset talvisiementäjät ovat jäykkävartisia kasveja, jotka kuivuttuaan varsinaisen kasvukauden jälkeen jäävät talveksi pystyyn ja varistavat siemenensä jäälle tai lumihangelle, mistä tuuli, linnut tai muut eläimet kuljettavat ne uusille kasvupaikoille tai siemenet kulkeutuvat tehokkaasti lumen sulamisvesien avulla eri puolille. Kypsä siemen kestää hyvin kylmyyttä ja kuivuutta ja usein kevät on olosuhteiltaan parempi siementen itämiselle ja taimien kasvulle, sillä syksyisin aikainen talventulo voi estää kasvin kehittymisen niin pitkälle, että siemenet ehtisivät kypsyä ja näin kasvien lisääntyminen voi jäädä tapahtumatta. Niiden jäykät varret kestävät jopa pikkulintujen painoa.
Tavallisimmin talventörröttäjiä näkee ojanpientareilla, varasto- ja tehdasalueilla, kesantomailla, tien ja pellon reunoissa sekä ranta-alueilla. Lintuharrastajat sanovat tällaisia alueita, missä kasvaa monenlaisia rikkaruohoja, joista osa on talventörröttäjiä, "ruderaateiksi", tai voidaan puhua joutomaiden rikkaruohokentistä. Myös jotkin varpumaiset kasvit kuten kanerva, puolukka ja karpalolajit siementävät osittain myös talvella.
Talventörröttäjien siemenet ovat monien Suomessa talvehtivien lintujen tärkeää ravintoa. Ne ovat esimerkiksi peippojen, järripeippojen ja hemppojen mieliruokaa. Punatulkut, viherpeipot, pikkuvarpuset, urpiaiset, tiklit ja vihervarpuset saattavat suurinakin parvina kerääntyä herkuttelemaan talventörröttäjien antimilla. Tästä syystä talventörröttäjien pitäisi antaa olla rauhassa niin pihapiirissä kuin ulkoilualueillakin, koska ne turvaavat talvilintujen talvehtimista, siksi niillä on myös luonnonsuojelullista merkitystä. Tosin useat törröttäjät ovat sitkeitä rikkaruohoja. Talventörröttäjien luona pyrähtelevät pikkulinnut tuovat väriä talviseen luontoon, ja useat talventörröttäjät ovat myös koristeellisia.
Joskus kukkapenkkeihin valitaan perennoja, jotka ovat mielenkiintoisen näköisiä ympäri vuoden ja törröttävät talvikuukausinakin puutarhan kaunistuksena. Jäätyneet korkeat heinäkasvit miellyttävät silmää talvellakin ja kahisevat tuulessa. Esimerkiksi pionin varret voidaan leikata ja jättää pätkät talventörröttäjiksi paikoilleen.
Huurteisilla talventörröttäjillä on lumisessa maisemassa esteettisiä arvoja, joita valokuvaajat mielellään ikuistavat teoksiinsa.
Tappaja-Glumrin saaga
Tappaja-Glúmrin saaga (isl. Víga-Glúms saga) on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin islantilaissaagoihin. Tappaja-Glúmrin saaga kertoo islantilaisesta päälliköstä Glúmr Eyjólfssonista, jonka katsotaan eläneen 900-luvulla ja joka saagassa surmaa useita miehiä, onnistuen useimmiten kuitenkin välttämään rangaistuksen teoistaan. Saagan tapahtumat ajoittuvat 900-luvun puoliväliin ja loppuun, ja ne sijoittuvat pääosin Pohjois-Islantiin Eyjafjörður-vuonon alueelle. Tappaja-Glúmrin saaga on ilmestynyt suomeksi Antti Tuurin kääntämänä teoksessa Gunnlaugr Käärmeenkielen saaga ja muita lyhytsaagoja (Helsinki: Otava 2006)
Saagan juoni
Saagan alussa kerrotaan ensin Glúmrin isästä Eyjólfrista, joka lähtee Norjasta Islantiin, ja sitten Glúmrista, joka ei lapsuudessaan vielä osoita olevansa merkittävä miehenalku. Glúmr lähtee 15-vuotiaana äidinpuoleisen isoisänsä Vigfússin luokse Norjaan ja surmaa siellä berserkin. Glúmr saa isoisältään lahjana viitan, miekan ja keihään. Isoisä kehottaa Glúmria olemaan luopumasta näistä esineistä, sillä silloin Glúmrin kunnia ei kärsisi. Muussa tapauksessa näin kävisi. Myöhemmin Glúmr palaa Islantiin, missä hänestä aseen- ja voimankäyttötaitonsa sekä laintuntemuksensa ansiosta tulee alueen merkittävin mies usean vuosikymmenen ajaksi. Useiden tappojensa vuoksi Glúmr saa myös lisänimen Tappaja-Glúmr. Glúmr kuitenkin lopulta luopuu isoisänsä Vigfússin antamista esineistä, minkä seurauksena hänen onnensa kääntyy. Lopulta Glúmrin viholliset saavat yliotteen, ja Glúmr joutuu väistymään. Ennen kuolemaansa Glúmr kuitenkin vielä kääntyy kristityksi.
Saagan syntykonteksti, lähteet ja vaikutteet
Tappaja-Glúmrin saagan taustalla on vaikuttanut paikallinen suullinen kertomusperinne, joka on säilyttänyt esimerkiksi saagassa Víga-Glúmrin nimiin luettua skaldirunoutta. Saagan lähteenä on kuitenkin ollut myös kirjoitettuja lähteitä, kuten esimerkiksi annaaleja ja sukupuuluetteloita. Saagan anonyymiksi jäänyt kirjoittaja on mahdollisesti asunut Eyjafjörðurin alueella Pohjois-Islannissa, lähellä Munkaþverán tilaa. Kyseinen tila oli saagassa kuvatun Víga-Glúmrin kotitila, jossa 1100-luvun puolivälistä alkaen sijaitsi benediktiiniläisluostari. Saagan kirjoittajalla on mahdollisesti ollut jonkinlainen yhteys Munkaþverán luostariin, jonka läheisyydessä asui myös esimerkiksi islantilaisen poliitikon ja historioitsijan Snorri Sturlusonin veli Sighvatr Sturluson. Tappaja-Glúmrin saagan ja edellä mainitun Snorri Sturlusonin nimiin luetun Egillin, Kalju-Grímrinpojan saagan juonenkuluissa on havaittu yhteyksiä. Egillin tavoin Glúmr on paitsi taidokas skaldirunoilija, myös omalla alueellaan hallitseva hahmo, joka kuolee vasta kypsällä iällä mutta vanhuuden heikentämänä ja sokeana. Egillin saagaa, joka on oletettavasti kirjoitettu 1220-luvun alussa, pidetään näistä kahdesta saagasta vanhempana.
Víga-Glúmr Eyjólfsson
Tappaja-Glúmrin saagan päähahmo Glúmr ja hänen esi-isänsä sekä Glúmrin suvun muita jäseniä mainitaan myös Islannin asuttajista kertovassa Landnámabókissa. Snorri Sturlusonin Proosa-Eddan osio Skáldskaparmál sisältää Glúmrin nimiin luettua runoutta. Lisäksi saagassa kuvattuja tapahtumia mainitaan myös annaaleissa. Glúmr tunnetaan nimikkosaagansa lisäksi myös parista muusta islantilaissaagoista. Hänet mainitaan lyhyesti esimerkiksi Valla-Ljóts sagassa. Reykdæla saga ja Tappaja-Glúmrin saaga taas sisältävät kumpikin luvun, jossa kerrotaan Skúta-nimisen miehen yrityksestä surmata Glúmr. Kyseinen tarina, Skútu þáttr, on mahdollisesti ollut alkujaan itsenäinen teksti, joka on myöhemmin liitetty ensin osaksi Tappaja-Glúmrin saagaa, mistä se on sittemmin lainattu myös Reykdæla sagaan.
Constantius
Constantius-nimisiä hallitsijoita ovat olleet:
Mujan piiri
thumb|250px|Mujan piiri Burjatian kartalla. Mujan piiri on kunnallinen itsehallintoalue Burjatian tasavallassa Venäjällä. Vuonna 1989 perustetun piirin pinta-ala on 25 164 neliökilometriä. Asukkaita on 14 800 henkeä (vuonna 2009).
Mujan piiri sijaitsee Burjatian koillisosassa. Etelässä se rajoittu Bauntin evenkiläiseen piiriin, lännessä Pohjois-Baikalin piiriin, pohjoisessa Irkutskin alueeseen ja idässä Taka-Baikalian aluepiiriin. Piirin alue käsittää Vitimiin laskevan Muja-joen laakson.
Piiriin kuuluvat Severomuiskojen ja Taksimon kaupunkimaiset taajamat sekä Mujan maalaiskunta (keskuspaikka Ust-Muja). Hallinnollinen keskus on Taksimo, josta on lentoteitse 1030 kilometriä tasavallan pääkaupunkiin Ulan-Udeen. Asutuskeskuksia on yhteensä 9.
Seudun kanta-asukkaita ovat evenkit, joita nykyään on vain 0,4 % piirin väestöstä. Venäläisiä on 81,5 %, ukrainalaisia 5,5 %, burjaatteja 5,3 %, tataareja 1,4 % ja valkovenäläisiä 1,0 %. 64 % väestöstä asuu Taksimon piirikeskuksessa.
Piirin kautta kulkee vuonna 2003 valmistunut Baikalin–Amurin rautatie. Yhteydet Ulan-Udeen hoidetaan lentoliikenteen avulla.
Seudulla on huomattavat mineraalivarat. Kaivosteollisuus tuottaa lähinnä kultaa. Lisäksi valmistetaan rakennuskiveä ja puutavaraa.
Paikallislehtenä ilmestyy Muiskaja nov.
Augustine Jibrin
Augustine Jibrin (s. 7. lokakuuta 1988) on nigerialainen jalkapalloilija, joka pelaa Suomessa viidettä kautta Oulun Palloseurassa ja on pelannut kauden Veikkausliigaa Vaasan Palloseurassa. Kaudella 2014 hän siirtyi El Salvadoriin ja edelleen Ruotsiin.
Augustine Jibrin aloitti urassa kotimaassaan NAF Rockets FC-seurassa, josta hän siirtyi keväällä 2008 Suomen oululaiseen FC OPAan, joka pelasi Kakkosta. Seuraavalla kaudella Jibrin siirtyi Oulun Ykköseen nouseeseen OPS-jp:hen, jossa hän pelasikin seuraavat kolme kautta aina syksyyn 2011 asti.
Jibrin oli hakenut pelipaikkaa Suomessa myös Veikkausliigaseuroista. Kauden 2012 alusta hän pääsikin vaasalaiseen VPS:ään. Loukkaantuminen häritsi kuitenkin läpilyöntiä Veikkausliigaan, ja niinpä VPS ei jatkanut sopimusta.
Kaudella 2013 Jibrin palasi Ouluun tuttuun Ykkösessä pelanneen OPS:ään sen puolustuslinjaan. Seuraavaksi kaudeksi hän siirtyi El Salvadoriin. Kahden Salvador- ja Panama-kauden jälkeen hän palasi loppukesällä 2015 Ruotsiin Superettan Etelälohkossa pelaavan Kristianstads FF:n riveihin. Kaudella 2016 Jibrin palasi jälleen Kakkosessa pelanneen OPS:n riveihin.
Niall Roberts
Niall Roberts (s. 22. huhtikuuta 1991 Georgetown) on guyanalainen uimari. Hän jäi kesäolympialaisissa 2008 Pekingissä 69. sijalle miesten 50 metrin vapaauinnissa ja kesäolympialaisissa 2012 Lontoossa 48. sijalle 100 metrin vapaauinnissa. Pekingin kisoissa Roberts myös toimi maansa lipunkantajana.
Kalman-suodin
Kalman-suodin on digitaalinen suodin, joka kykenee estimoimaan dynaamisen järjestelmän tilaa aikaisempien mittaustulosten perusteella, vaikka nämä olisivat epätäsmällisiä ja sisältäisivät kohinaa. Kalman-suodatinta hyödynnetään esimerkiksi GPS-paikantamisessa, jossa Kalman-suodattimella voidaan poistaa kohina navigointidatasta.
Pakkotoimikorvaus
Pakkotoimikorvaus on omistajalle tai jonkin oikeuden haltijalle maksettava korvaus siitä, että viranomaisen päättämin pakkotoimin omistus- tai muuta oikeutta rajoitetaan tai se lunastetaan tai sallitaan aiheuttaa sille vahinkoa. Eräs pakkotoimikorvauksen laji on pakkolunastuksen vuoksi suoritettava lunastuskorvaus. Vahinkotoimikorvaus tulee kyseeseen silloin, kun toisen omaisuuteen kohdistuu viranomaisen sallimia vahingollisia vaikutuksia, kuten esimerkiksi naapuruusoikeudellinen immissio tai tulva.
Vesilain mukaan toisen vireille paneman hankkeen aiheuttamat vahingot korvataan lupamenettelyn yhteydessä. Tielainsäädännön mukaan korvaukset käsitellään tietoimituksessa ja kaivoslainsäädännön mukaan kaivospiiritoimituksessa. Esimerkiksi vedenottamon suoja-aluetta perustettaessa tietyt toimet alueella kielletään, jolloin siitä toiselle aiheutuva vahinko ja haitta on korvattava. Samoin on muinaismuiston suoja-alueen laita. Toisaalta maa-aineksen ottoluvan epääminen aikaansaa korvausvelvollisuuden vain, jos aluetta ei voi käyttää muuhun hyötyä tuottavaan toimintaan.
CSD
CSD voi viitata seuraaviin asioihin:
Voimistelu kesäolympialaisissa 1952 – naisten nojapuut
Naisten eritasonojapuuvoimisteluun Helsingin olympiakisoissa 1952 osallistui 134 urheilijaa ja he edustvat 18 eri kansakuntaa. Kilpailu käsitti kaksi suoritusta, pakolliset ja vapaavalintaiset liikkeet. Pisteet vaikuttivat osaltaan myös henkilökohtaiseen 8-otteluun ja joukkuekilpailuun.
Gone with the Sin
Musiikkivideo
Video kuvattiin englantilaisella maaseudulla. Videon ohjaaja Ercin Fizilin ideoima musiikkivideo sisälsi murtuneen Ville Valon kävelemässä maaseudulla, kunnes hän löysi haudan, jonka kyljessä luki Gone With The Sin. Hän asettaa kukat haudalle ja video päättyy. Saksalainen versio sisälsi saman editoituna ja kappaleen leikkaus oli erilainen.
Anders Lindhielm
Anders Lindhielm (Lindhjelm), ent. Lindeberg (14. syyskuuta 1634 Tukholma – 14. syyskuuta 1704 Viipuri) oli aatelinen hallintomies, joka toimi Viipurin ja Savonlinnan läänin maaherrana.
Lindhielmin vanhemmat olivat kamarikollegion sihteeri Grels Kustaanpoika ja Ellika Appelbom. Hän käytti vuoteen 1660 saakka nimeä Lindeberg. Palveltuaan Ruotsin lähetystössä Alankomaissa sekä Pommerissa Lindhielmistä tuli kamarikollegion sihteeri 1663. Hänet aateloitiin 1666 nimellä Lindhielm, kamarineuvos hänestä tuli 1875 ja Viipurin ja Savonlinnan läänin maaherra 1869. Puhuttuaan vuoden 1680 valtiopäivillä reduktion puolesta hän joutui toimimaan sen puolesta eri maakunnissa. Ruotujakolaitoksen mukaisesti järjestetty ratsurykmentti saatiin Viipuriin Lindhielmin työn tuloksena 1692 ja ruotujako uusittua täydellisesti vuoteen 1697 mennessä. 1692 Lindhielm korotettiin vapaaherraksi, 1699 hän oli mukana Moskovan matkanneessa suuressa lähetyskunnassa.
Lindhielmin puoliso vuodesta 1667 oli Anna Engel Skyttehielm (k. 1726).
Hämeenlinnan normaalikoulu
Hämeenlinnan normaalikoulu oli lukuvuoteen 2011–2012 saakka toiminut Tampereen yliopistoon (TaY) kuuluva 1.–6. luokkien alakoulu esiopetuksineen Hämeenlinnan Kaurialan kaupunginosassa. Hämeenlinnan normaalikoulu oli harjoittelukoulu luokanopettajakoulutusta antaneen TaY:n Hämeenlinnan opettajankoulutuslaitoksen (OKL) yhteydessä. Tampereen yliopisto siirsi sekä luokanopettajakoulutuksen että normaalikoulun Tampereelle lukuvuoden 2012–2013 alusta.
Hämeenlinnan normaalikoulussa toimi 18 perusopetusryhmää ja oppilaita oli noin 400. Koulun erityistehtävänä perusopetuksen antamisen lisäksi oli opetusharjoittelun järjestäminen, kokeilu- ja tutkimustoiminta sekä täydennyskoulutus. Kokeilun ja kehittämisen painopistealueita olivat viestintäkasvatus ja opetuksen yksilöinti. Opetushenkilökuntaan kuului ennen vuotta 2012 vajaat 30 päätoimista lehtoria sekä muutamia sivutoimisia tuntiopettajia. Viimeisenä rehtorina Hämeenlinnan normaalikoulussa toimi Vesa Toivonen.
Tampereen yliopisto siirsi Hämeenlinnan normaalikoulun (harjoittelukoulun organisaation ilman oppilaita) Tampereelle vuonna 2012, jossa Nekalan koulu tyhjennettiin Tampereen normaalikoulun alakouluksi muuttunutta harjoittelukoulua varten. Tampereelle siirtyi myös valtaosa Hämeenlinnan normaalikoulun opettajista. Muuton seurauksena vastuu normaalikoulun oppilaiden koulutyön jatkumisesta siirtyi vuonna 2012 Hämeenlinnan kaupungille. Normaalikoulun oppilaat kirjattiin Ojoisten koulun koulun oppilaiksi. Kaupunki vuokrasi Normaalikoulun ja OKL:n aiemmat rakennukset ja perusti tiloihin elokuusta 2012 lähtien toimineen Seminaarin koulun, jonka oppilaiksi aiemmat normaalikoulun ja Ojoisten koulun oppilaat tulivat.
Reetta Hurske
Reetta Sofi Kaarina Hurske (s. 15. toukokuuta 1995 Ikaalinen) on suomalainen pika-aitajuoksija, joka edustaa Tampereen Pyrintöä. Hän on sisäratojen Euroopan-mestari 60 metrin aitajuoksussa. Hän pitää hallussaan Suomen ennätystä sekä 100 metrin aitajuoksussa ajalla 12,70 että 60 metrin aitajuoksussa ajalla 7,79.
Häntä valmentaa Marjukka Suihko. Vuodenvaihteen 2020–2021 tienoilla häntä valmensi muutaman kuukauden ajan Antti Haapakoski.
Ura
Rietin alle 20-vuotiaiden EM-kilpailuissa 2013 Hurske oli 100 metrin aidoissa viides, 4 × 100 metrin viestissä seitsemäs ja karsiutui pituushypyssä loppukilpailusta. Alle 20-vuotiaiden MM-kilpailuissa Eugenessa 2014 hän sijoittui 100 metrin aidoissa seitsemänneksi. Tallinnan alle 23-vuotiaiden EM-kilpailuissa 2015 hän karsiutui välierissä. Amsterdamin EM-kilpailuissa 2016 hän selviytyi välieriin. Belgradin EM-hallikilpailuissa 2017 hänet hylättiin alkueräjuoksussa. Bydgoszczin alle 23-vuotiaiden EM-kilpailuissa 2017 hän sijoittui viidenneksi. Birminghamin sisäratojen MM-kilpailuissa 2018 hän karsiutui välierissä. Berliinin EM-kilpailuissa 2018 hän karsiutui välierissä.
Glasgow'n sisäratojen EM-kilpailuissa 2019 hän sijoittui neljänneksi ajalla 8,02 hävittyään pronssimitalin vain 0,02 sekunnilla. Vuoden 2019 Universiadeissa Napolissa hän sijoittui toiseksi ajalla 13,02. Maailmanmestaruuskilpailuissa 2019 Dohassa Hurske karsiutui välierässä, jossa juoksi ajan 13,24. Vuonna 2021 käydyissä Tokion olympialaisissa hän karsiutui 100 metrin aitajuoksun alkuerissä. Hän karsiutui Eugenen MM-kisoissa 2022 välierässä ajalla 13,15. Hän karsiutui samana vuonna välierissä myös Münchenin EM-kilpailuissa ajalla 12,95.
Hurske voitti sisäratojen Euroopan-mestaruuden 60 metrin aitajuoksussa Istanbulissa 2023 Suomen ennätystään sivunneella ajalla 7,79. Hänestä tuli samalla ensimmäinen suomalainen naisyleisurheilija, joka on saavuttanut aikuisten arvokilpailumitalin pika-aidoissa.
Hurske on voittanut 100 metrin aitajuoksun Kalevan kisoissa Lappeenrannassa 2019 ajalla 13,05, Tampereella 2021 ajalla 13,12, Joensuussa 2022 tuulituloksella 12,87 ja Lahdessa 2023 ajalla 12,85, ollut toinen Oulussa 2016 ajalla 13,39 ja Seinäjoella 2017 ajalla 13,23 sekä kolmas Porissa 2015 ajalla 13,48, Jyväskylässä 2018 ajalla 13,16 ja Turussa 2020 ajalla 13,02.
Sisäratojen SM-kilpailuissa 2012 Hurske voitti Suomen mestaruuden 4 × 300 metrin viestijuoksussa. Vuoden 2013 SM-hallikilpailuissa hän voitti 4 × 200 metrin viestijuoksussa kultaa SE-ajalla ja pronssia 60 metrin aitajuoksussa. Vuonna 2015 hän oli pronssilla 60 metrin aitajuoksussa ja vuonna 2017 hän sai pronssia 4 × 200 metrin viestissä. Sisäratojen SM-kilpailuissa 2018 hän voitti kultaa 4 × 200 metrin viestissä ja hopeaa 60 metrin aitajuoksussa. Sisäratojen SM-kilpailuissa 2019 hän sai 60 metrin aitajuoksussa hopeaa Suomen ennätystä sivunneella ajalla 7,97. Myös kilpailun voittanut Nooralotta Neziri juoksi saman ajan. Vuoden 2023 SM-hallikilpailuissa hän voitti kultaa 60 metrin aitajuoksussa. Viestijuoksun SM-kilpailuissa Hurske voitti kultaa 4 × 100 metrin viestissä 2018.
Hurskeen ennätys 100 metrin aitajuoksussa on kesäkuussa 2023 Jyväskylässä juostu 12,70 sekuntia. Sisäradoilla hän on juossut 60 metrin aitajuoksun Suomen ennätyksen seitsemän kertaa: helmikuussa 2019 Kuopiossa ajalla 7,97 sekä kuudesti hallikaudella 2023 juostuaan Tampereella ajan 7,90, Düsseldorfissa 7,88 ja 7,86, Toruńissa 7,81 ja Madridissa 7,79, mitä hän sivusi voittaessaan Euroopan-mestaruuden Istanbulissa. Pituushypyssä Hurske on hypännyt ulkona 590 cm ja hallissa tasan kuusi metriä.
Nenäfetisismi
Nenäfetisismi eli nasofilia on seksuaalinen fetisismi, jossa seksuaalinen kiinnostus kohdistuu tietyn näköisiin neniin tai esimerkiksi sieraimiin. Se on partialismi eli tiettyyn tarkkaan ruumiin osaan kohdistuva fetisismi. Fetisismi voi ilmetä haluna olla fyysisessä kosketuksessa tietynlaisen nenän kanssa tai fantasioina penetroida sieraimia. Eräisiin fantasioihin saattavat kuulua esimerkiksi tekonenät.
Bradford Cooper
Bradford Cooper (s. 19. heinäkuuta 1954) on entinen australialainen vapaauimari ja olympiavoittaja.
"Brad" Cooper voitti Münchenin 1972 olympialaisissa kultaa 400 metrin vapaauinnissa. Hän tuli loppukilpailussa maaliin toisena ajalla 4.00,27 häviten Yhdysvaltain Rick DeMontille 0,01 sekuntia, mutta amerikkalainen jäi dopingtestissä kiinni kielletyn lääkkeen käytöstä ja hylättiin. Cooper oli mukana myös 1 500 metrin vapaauinnissa sijoittuen seitsemänneksi ajalla 16.30,49 sekä 4 × 200 metrin vapaauintiviestissä, jossa hän toi Australian joukkueen maaliin viidentenä ajalla 7.48,66.
Belgradin MM-kilpailuissa 1973 Cooper saavutti hopeaa 400 metrin vapaauinnissa sekä pronssia 1 500 metrin vapaauinnissa ja 4 × 200 metrin vapaauintiviestissä. Hän hävisi 400 metrillä vain Rick DeMontille kaksikon uidessa kaikkien aikojen ensimmäisinä uimareina matkan alle neljässä minuutissa. DeMontin uusi maailmanennätys oli 3.58,18 ja Cooperin hopeamitaliaika 3.58,70.
Ilmakirje
Ilmakirje eli aerogrammi on ohut ja kevyt paperiarkki lentopostikirjeen eli ilmateitse kuljetettavan kirjeen kirjoittamista varten. Aerogrammista saa taitettua sekä itse kirjeen että kirjekuoren, ja tavallisesti sen postimaksu on valmiiksi maksettu. Aerogrammeja valmistavat ja myyvät sekä eri maiden postilaitokset että yksityiset yritykset.
Ensimmäinen aerogrammi lähetettiin vuonna 1933 Irakiin. Aerogrammit nousivat suureen suosioon kuitenkin vasta toisen maailmansodan aikana. Tuolloin Lähi-idässä olevien britannialaisten sotilaiden kirjeenvaihto kotiväen kanssa hoidettiin aerogrammien avulla.
Extraction from Mortality
Extraction from Mortality on yhdysvaltalaisen teknisen thrash metal -yhtye Believerin ensimmäinen studioalbumi vuodelta 1989. Vuonna 2010 HM-lehti sijoitti albumin 33. sijalle 100 kaikkien aikojen parasta kristillistä metallialbumia -listallaan.
Äänitys
Lukiossa yhtyeen keulahahmo ja kitaristi-laulaja Kurt Bachman tapasi Scott Lairdin, joka opiskeli ensimmäistä vuottaan musiikkiohjaajaksi. Kun Believer nauhoitti Extraction from Mortalityn nimikappaletta, yhtye pyysi Lairdia säveltämään kappaleelle sinfonisen intron. Vuonna 1989 Believer kirjoitti sopimuksen R.E.X. Recordsin kanssa, ja yhtiö julkaisi Extraction from Mortalityn. Pienten resurssien vuoksi yhtiö jakeli albumia lähinnä kristillisiin kirjakauppoihin. Albumin maine kuitenkin kiiri eteenpäin ja toi Believerille suosiota.
Yleiskatsaus
Albumi tuli tunnetuksi teknisyydestään ja aggressiivisuudestaan, ja erityisesti kappale "Shadow of Death" kuuluu Believer-ihailijoiden kestosuosikkeihin. "Shadow of Death" alkaa yksinäisellä, kolkolla ja säröttämällä kitaramelodialla ja kehittyy riitasointuisena polkevaksi komppikitaroiden kaaokseksi. Norjalainen tekninen death metal -yhtye Extol teki kappaleesta coverin ep:llään Paralysis vuonna 2001. Extraction from Mortalitya luokiteltiin toisinaan "death metaliksi" lähinnä raa'an äänituotantonsa vuoksi. "Unite" alkaa introlla, joka sisältää industrial-vaikutteita ja erikoisia ääninäytteitä. Albumin päättävä "Stress" on humoristinen ja rento kappale, joka kehottaa, että ei kannata murehtia asioista, joille ei voi mitään.
Vastaanotto
"Vile Hypocrisysta" julkaistiin remix-versio kokoelma-albumilla Argh!!!, ja ennen julkaisematon demokappale nimeltä "The Chosen" päätyi East Coast Metal -kokoelma-albumille, joka esitteli Yhdysvaltojen itärannikon johtavia kristillisiä metalliyhtyeitä.
Aromataasi-inhibiittorit
thumb|Aromataasi-inhibiittori [[anastrotsolia sisältävää lääkettä.]] Aromataasi-inhibiittorit ovat lääkeaineita, joita käytetään erityisesti rinta- ja munasarjasyövän hoitoon naisilla, jotka ovat ohittaneet vaihdevuodet. Aromataasi-inhibiittorit pyrkivät estämään aromataasientsyymin toimintaa. Aromataasi muodostaa estrogeeniä, jota sekä rinta- että munasarjasyöpä tarvitsevat kasvaakseen. Aromataasi-inhibiittoreita ovat: aminoglutetimidi, formestaani, anastrotsoli, letrotsoli, vorotsoli, eksemestaani sekä testolaktoni. Aromataasi-inhibiittorit kuuluvat anatomis-terapeuttis-kemiallisessa lääkeluokituksessa eli ATC-luokituksessa luokkaan L02BG.